|  |  |
| --- | --- |
| **«Арнайы білім беру саласындағы жергілікті атқарушы органдар көрсететін мемлекеттік көрсетілетін қызметтер стандарттарын бекіту туралы Қазақстан Республикасы Білім және ғылым министрінің 2015 жылғы 8 сәуірдегі № 174 бұйрығына өзгерістер мен толықтырулар еңгізу туралы»** |  |

.

**БҰЙЫРАМЫН:**

1. «Арнайы білім беру саласындағы жергілікті атқарушы органдар көрсететін мемлекеттік көрсетілетін қызметтер стандарттарын бекіту туралы Қазақстан Республикасы Білім және ғылым министрінің 2015 жылғы
8 сәуірдегі № 174 бұйрығына (Қазақстан Республикасының Әділет министрлігінде 2015 жылы 14 мамырда № 11047 тіркелген, «Әділет» ақпараттық-құқықтық жүйесінде 2015 жылғы 22 мамырда жарияланған) мынадай өзгерістер мен толықтырулар еңгізілсін:

көрсетілген бұйрыққа 1-қосымшада:

9-тармағы мынадай редакцияда жазылсын:

«9. Көрсетілетін қызметті алушы жүгінген кезде мемлекеттік қызмет көрсету үшін қажетті құжаттардың тізбесі:

1) туу туралы куәліктің көшірмесі (тексеру үшін түпнұсқасы);

2) бар болса - мүгедектігі туралы қорытындының көшірмесі;

3) денсаулығына байланысты үйде оқыту қажеттілігі туралы дәрігерлік-консультациялық комиссияның қорытындысы (үйде оқитын балалар үшін).

Қажет болған жағдайда, көрсетілетін қызметті беруші тереңінен тексеру үшін мынадай құжаттарды қосымша сұратады:

1) денсаулық сақтау ұйымының алғашқы медициналық құжаттама нысандары: Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 бұйрығымен бекітілген (Нормативтік құқықтық актілерді мемлекеттік тіркеу тізілімінде
№ 6697 болып тіркелген) № 112/у «Баланың даму тарихы» нысаны,
№ 027/у «Амбулаториялық, стационарлық науқастың медициналық картасынан көшірме» нысаны;

2) білім беру ұйымынан психологиялық-педагогикалық мінездеме;

3) оқыту тілі бойынша, математикадан жазба жұмыстары, суреттері және іс-әрекетінің басқа да нәтижелері.

«Мемлекеттік көрсетілетін қызметтер туралы» Қазақстан Республикасының заңының 19-1 бабының 2 тармағына сәйкес көрсетілетін қызметті алушының мемлекеттік көрсетілетін қызметті алу үшін ұсынған құжаттардың және (немесе) олардағы деректердің (мәліметтердің) анық еместігін анықтау көрсетілетін қызметті берушілердің мемлекеттік қызметтер көрсетуден бас тартудың негізі болып табылады.»;

көрсетілген бұйрыққа 2-қосымшада:

9-тармағы мынадай редакцияда жазылсын:

«9. Көрсетілетін қызметті алушы жүгінген кезде мемлекеттік қызмет көрсету үшін қажетті құжаттардың тізбесі:

1) көрсетілетін қызметті алушының ата-анасының (заңды өкілдерінің) еркін нысандағы өтініші;

2) көрсетілетін қызметті алушының ата-анасының (заңды өкілдерінің) жеке куәлігінің көшірмесі;

3) баланың туу туралы куәлігі (тексеру үшін түпнұсқа);

4) психологиялық-медициналық-педагогикалық консультацияның қорытындысы.

«Мемлекеттік көрсетілетін қызметтер туралы» Қазақстан Республикасының заңының 19-1 бабының 2 тармағына сәйкес көрсетілетін қызметті алушының мемлекеттік көрсетілетін қызметті алу үшін ұсынған құжаттардың және (немесе) олардағы деректердің (мәліметтердің) анық еместігін анықтау көрсетілетін қызметті берушілердің мемлекеттік қызметтер көрсетуден бас тартудың негізі болып табылады.»;

көрсетілген бұйрыққа 4-қосымшада:

6-тармағы мынадай редакцияда жазылсын:

«6. Мемлекеттік қызмет көрсетудің нәтижесі:

1. үйде жеке тегін оқыту туралы бұйрық;
2. үйде жеке тегін оқыту.

Мемлекеттік қызмет көрсету нәтижесін ұсыну нысаны: қағаз түрінде.»;

9-тармағы мынадай редакцияда жазылсын:

«9. Көрсетілетін қызметті алушы көрсетілетін қызметті берушіге жүгінген кезде мемлекеттік қызмет көрсету үшін қажетті құжаттар тізбесі:

1) өтініш (еркін нысанда);

2) үйде оқыту бойынша ұсынымдармен коса
дәрігерлік-консультациялық комиссияның медициналық қорытындысы;

3) мүгедек балаларға ұсынылатын білім беру оқу бағдарламасы туралы психологиялық-медициналық-педагогикалық консультация қорытындысы.

«Мемлекеттік көрсетілетін қызметтер туралы» Қазақстан Республикасының заңының 19-1 бабының 2 тармағына сәйкес көрсетілетін қызметті алушының мемлекеттік көрсетілетін қызметті алу үшін ұсынған құжаттардың және (немесе) олардағы деректердің (мәліметтердің) анық еместігін анықтау көрсетілетін қызметті берушілердің мемлекеттік қызметтер көрсетуден бас тартудың негізі болып табылады.»;

көрсетілген бұйрыққа 5-қосымшада:

9-тармағы мынадай редакцияда жазылсын:

«9. Көрсетілетін қызметті алушының ата-аналары (заңды өкілі) жүгінген кезде мемлекеттік қызмет көрсету үшін қажетті құжаттар тізбесі:

1) көрсетілетін қызметті алушының ата-анасының (заңды өкілінің) арнайы білім беру ұйымына, бастауыш, негізгі орта, жалпы орта білім беру ұйымына қабылдау туралы (еркін нысанда) өтініші;

2) көрсетілетін қызметті алушының ата-анасының (заңды өкілінің) жеке басын куәландыратын құжаты;

3) көрсетілетін қызметті алушының туу туралы куәлігінің көшірмесі (салыстыру үшін түпнұсқасы);

4) көрсетілетін қызметті алушының дамуындағы психофизикалық бұзылысының бар екендігін дәлелдейтін психологиялық-медициналық-педагогикалық консультацияның қорытындысы.

«Мемлекеттік көрсетілетін қызметтер туралы» Қазақстан Республикасының заңының 19-1 бабының 2 тармағына сәйкес көрсетілетін қызметті алушының мемлекеттік көрсетілетін қызметті алу үшін ұсынған құжаттардың және (немесе) олардағы деректердің (мәліметтердің) анық еместігін анықтау көрсетілетін қызметті берушілердің мемлекеттік қызметтер көрсетуден бас тартудың негізі болып табылады.».

2. Қазақстан Республикасы Білім және ғылым министрлігінің Мектепке дейінгі және орта білім департаменті (Ш.Т. Каринова) Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасы Әділет министрлігінде мемлекеттік тіркелуін;

2) осы бұйрықтың мемлекеттік тіркелгеннен кейін күнтізбелік он күн ішінде оның көшірмесін мерзімді баспа басылымдарында және «Әділет» ақпараттық-құқықтық жүйесінде елтаңбалық мөрімен куәландырылған қағаз данасы қосымшасының электронды тасығышта ресми жариялауды;

3) тіркелген осы бұйрықты алған күннен бастап бес жұмыс күні ішінде оның көшірмесін Қазақстан Республикасы нормативтік құқұқтық актілердің эталондық бақылау банкісіне енгізу үшін осы бұйрықты қол қоюға уәкілетті адамның куәландырылған электрондық цифрлық қолтаңбасын және Қазақстан Республикасы Білім және ғылым министрлігінің расталған мөрлі электронды және басылымды түрін жіберуді;

4) осы бұйрықты Қазақстан Республикасы Білім және ғылым министрлігі интернет-ресурсында орналастыруды;

5) осы бұйрық Қазақстан Республикасы Әділет министрлігінде мемлекеттік тіркеуден өткеннен кейін он жұмыс күні ішінде Қазақстан Республикасы Білім және ғылым министрлігінің Заң қызметі және халықаралық ынтымақтастық департаментіне осы тармақтың 1), 2), 3) және 4) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

3. Осы бұйрықтың орындалуын бақылау Қазақстан Республикасының Білім және ғылым вице-министрі А.Қ. Аймағамбетовке жүктелсін.

4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

 **Білім және ғылым министрі Е.Сағадиев**

|  |  |
| --- | --- |
| «КЕЛІСІЛДІ»Қазақстан РеспубликасыныңҰлттық экономика министрі\_\_\_\_\_\_\_\_\_\_\_\_\_\_\_ Т. Сулейменов2018 жылғы «\_\_» \_\_\_\_\_\_\_\_\_ | «КЕЛІСІЛДІ»Қазақстан РеспубликасыныңАқпарат және коммуникациялар министрі\_\_\_\_\_\_\_\_\_\_\_\_\_\_\_ Д. Абаев2018 жылғы «\_\_» \_\_\_\_\_\_\_\_\_ |